ચીની કંપની અલીબાબાની UC ન્યૂઝ એપ પર આરોપ છે કે, તે ભારતની સામાન્ય ચૂંટણીઓને પ્રભાવિત કરી શકે છે. તેને લઈને આશંકાઓ જતાવાઈ રહી છે કે જે રીતે અમેરિકામાં ડોનાલ્ડ ટ્રમ્પના સમર્થનમાં વાતાવરણ ઊભું કરી તેમના પક્ષમાં મતદાન કરાવવામાં આવ્યું હતું, તેવી જ રીતે ભારતમાં ચીન આ ન્યૂઝ એપ મારફતે ચૂંટણીઓને પ્રભાવિત કરી શકે છે અને પોતાના મન મુજબની સરકાર બનાવી શકે છે. ૨૦૦૪માં સ્થપાયેલી આ કંપની ચીનની સૌથી મોટી અને ભારતની બીજા નંબરની સૌથી મોટી ઇન્ટરનેટ બ્રાઉઝિંગ કંપની છે.